
FoMO, avagy a modernkor betegsége

Kulcsszavak: FoMo, közösségi média, félelem, lemaradás
Abstract
Dolgozatom témájának egy új jelenséget választottam, méghozzá egy újfajta függőséget, a FoMo-t. Teljes angol megnevezése „Fear of Missing out”, ami magyar nyers fordításban a következő: „Ki-/ Lemaradástól való félelem”. A szószerinti fordítás első hallásra valószínűleg, nem árulja el, hogy pontosan mi is ez a fogalom. Ezért inkább a jelenség meghatározásával írnám le a választott témámat. FOMO jelenség: a különböző közösségi oldalakon állandóan jelenlevési kényszer. Egy belső késztetés, ami folyton azt sugallja az érintett egyed számára, hogy megállás nélkül böngéssze a közösségi felületeket, és tevékenykedjen is rajta.
Mint ahogy említettem ez egy függőség, így a dolgozatom első felében bemutatom a jelenséghez kapcsolódó elméleti összefüggéseket, tényeket. Ilyen például a generációk, a modern technológia megjelenése és hogy ez miként befolyásolta/-ja az életünk. Továbbá a függőség, mint kényszer is bemutatásra kerül.
A dolgozat második felében az általam készített kutatás, vagyis a kérdőív kidolgozása és a kérdőív elemzése következik. A kérdőívet a Pannon Egyetem hallgatóival töltettem ki. A kérdőíves felmérés elsősorban azt vizsgálja meg, hogy a Pannon Egyetem hallgatóit mennyire érinti a FoMO, hány százalékuknál észlelhető.
Az elemzés részben kitérek arra is, hogy ez a fajta függőség mennyire ártalmas és milyen hatásai lehetnek esetleg a munkahelyen. Gazdasági szempontból mennyire kártékony, vagy esetleg lehet belőle a cégeknél valamilyen fajta előnyt kovácsolni akár munkavállalói, akár munkáltatói részről? Végül, ha negatív jelenségként tekintünk rá, akkor miként lehet orvosolni?



